PRIN เตรียมขายหุ้นกู้ 2 ชุด วงเงิน 900 ลบ. เปิดจองซื้อ 11-13 มิ.ย.62
PRIN เตรียมขายหุ้นกู้ 2 ชุด วงเงิน 900 ลบ. เปิดให้สถาบัน-รายใหญ่จองซื้อ 11-13 มิ.ย.62
PRIN เตรียมขายหุ้นกู้ 2 ชุด วงเงิน 900 ลบ. เปิดให้สถาบัน-รายใหญ่จองซื้อ 11-13 มิ.ย.62
24 พ.ค. 2562

บริษัท ปริญสิริ จำกัด (มหาชน) หรือ PRIN เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 2/2562 มูลค่ารวมไม่เกิน 900 ล้านบาท แบ่งเป็น 2 ชุด โดยชุดที่ 1 เสนอขายไม่เกิน 600 ล้านบาท อายุ 2 ปี ครบกำหนดไถ่ถอนปี พ.ศ.2564 มีอัตราดอกเบี้ยคงที่ร้อยละ 5.15 ต่อปี และชุดที่ 2 เสนอขายไม่เกิน 600 ล้านบาท อายุ 3 ปี ครบกำหนดไถ่ถอนปีพ.ศ.2565 มีอัตราดอกเบี้ยคงที่ร้อยละ 5.25 ต่อปี
ทั้งนี้ บริษัทเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อวันที่ 11-13 มิ.ย.62 โดยมีบล.โกลเบล็ก, บล.โนมูระ พัฒนสิน และบล.เอเซียพลัส เป็นผู้จัดการจัดจำหน่ายหุ้นกู้
สำหรับอันดับความน่าเชื่อถือของผู้ออกหุ้นกู้ที่ระดับ “BBB-” แนวโน้มเครดิต “คงที่” โดยบริษัท ทริสเรทติ้ง จำกัด เมื่อวันที่ 13 มี.ค.62
โดยบริษัทมีวัตถุประสงค์ในการใช้เงินที่ได้รับจากการเสนอขายหุ้นกู้ครั้งนี้ เพื่อไปใช้ชำระคืนหนี้เดิม ซึ่งอาจรวมถึงตั๋วแลกเงินและหุ้นกู้ที่จะครบกำหนดไถ่ถอน และ/หรือ เพื่อใช้เป็นเงินทุนหมุนเวียนในการดำเนินกิจการของบริษัท